Kakao M

Kakao M (בקוריאנית: 카카오M; לשעבר Seoul Records, YBM Seoul Records ו-LOEN Entertainment) הייתה חברת בידור דרום קוריאנית שהוקמה על ידי מין יונג-בין ב-1978. החברה הייתה מחברות ההוצאה לאור הגדולות בדרום קוריאה. החברה פעלה כחברת תקליטים, סוכנות כישרונות, הפקות מוזיקה, ניהול אירועים, הפקת קונצרטים והפצת מוזיקה.

נכון ל-2015, החברה הייתה חברת התקליטים המובילה בדרום קוריאה בהכנסות נטו, לפי הסטטיסטיקה שנערכה על ידי איגוד תעשיית התוכן של קוריאה (KMCIA), שהתבססה על נתוני המצעד השבועי של סירקל צ'ארט (30.4%); בנוסף, החברה הייתה במקום השני במכירות אלבומים (25.4%). הלייבל LOEN Entertainment הפך לחברת בת של Kakao בינואר 2016.

מכירות מוזיקה מקוונות היוו את רוב הרווח של החברה, ועמדו על כ-93.9% מההכנסות. החברה גם פעלה בהפצת תקליטורים, בשיתוף עם סוכנויות בידור אחרות בדרום קוריאה, באמצעות השלוחה 1theK. הרווח מפעילות זו עמד על פחות מ-5% מהכנסות החברה.<ref name="news.khan"></ref>

ב-2 במרץ 2021, החברה התמזגה עם חברה חדשה שהוקמה, והחלה לפעול תחת השם Kakao Entertainment.<ref></ref>

== היסטוריה ==
=== 1978–2008: הקמה, ופעילות תחת השם סיאול רקורדס ===
Kakao M נוסדה בשם Seoul Records בשנת 1978 על ידי מין יונג-בין כחברת בת של YBM Sisa, שעסקה בעיקר ביצירת קלטות ללמידת שפות.<ref></ref> החברה נרשמה באופן רשמי ב-1982, וב-1984 היא החלה להפיק ולהפיץ תקליטים של מוזיקה קלאסית ומסורתית. היא נרשמה כחברת הון סיכון ב-1999 כשהחלה למכור אלבומים באמצעות חנות מקוונת. בשנת 2000 שונה שמה של החברה ל-YBM Seoul Records והיא הונפקה בקוריאה בבורסת KOSDAQ. ב-2003 החברה הצטרפה לפדרציה הבין-לאומית לתעשייה הפונוגרפית. ב-2005 התאגיד הקוריאני SK Telecom רכש כ-60% ממניות החברה, והיא הפכה מאוחר יותר לחלק מקבוצת SK.

=== 2008–2016: שינוי השם ל-LOEN Entertainment ===
החל משנת 2008, החברה פעלה תחת השם LOEN Entertainment, שמשמעותו ראשי תיבות של המילים Live On Entertainment Networks וכן קיצור של - LOve + Entertainment

LOEN הייתה אמונה על הפעלת שירות המוזיקה המקוון מלון מ-2009. כיום השירות הגדול ביותר בתחום הפצת המוזיקה בדרום קוריאה.<ref name="terms.naver"></ref><ref name="Chosun Ilbo"></ref> בשנת 2012 החברה חתמה על הסכם עם אתר הזרמת המדיה Viki לשם הוספת תוכן של האמנים שלה לאתר.<ref name="english.chosun.com"></ref> ב-18 ביולי 2013, חברת ההשקעות Affinity Equity Partners רכשה 52.56% ממניות LOEN, באמצעות חברת הבת Star Invest Holdings Ltd, מה שהותיר ל-SK Group רק 15% מהבעלות בחברה. חמישה חודשים לאחר מכן, Star Invest Holdings רכשה כ-8.83% מהמניות של חברת התוכן האמריקאית RealNetworks.<ref name="The Bell"></ref> החברה התארגנה מחדש, ופעלה תחת שני לייבלים נפרדים: "LOEN Tree" ו-"Collabodadi".<ref name="starsung"></ref> ב-18 בדצמבר 2013, LOEN רכשה כ-70% ממניות חברת התקליטים Starship Entertainment, שהמשיכה לפעול כחברת בת באופן עצמאי.<ref></ref>

=== 2016–2021: רכישה על ידי Kakao ושינוי שם ===
ב-11 בינואר 2016, LOEN נרכשה על ידי תאגיד המדיה הקוריאני Kakao Corporation.

ב-11 במאי 2017, LOEN הכריזה על שיתוף פעולה אסטרטגי להפקת סדרות דרמה עם חברת הבת של CJ E&M - Studio Dragon, במסגרתו תוכננו הפקות של דרמות המבוססות על רומני וסרטוני אינטרנט שהופיעו באתרים ב-KakaoPage ו-Daum Webtoon. בהמשך, החברה החתימה את השחקנית Kim So-hyun והקימה לייבל עצמאי משלה תחת השם E&T Story Entertainment.<ref></ref>

ב-23 במרץ 2018 החברה שינתה את שמה ל-Kakao M Corporation<ref></ref> האות M בשם התאגיד החדש מייצגת שלושה דברים: מלון (שירות המוזיקה המקוון המוביל של החברה), Music (עסקי הליבה של החברה) ומדיה (תחום נוסף שהחברה מתכוונת לפתח בעתיד). החברה הוסיפה לשמה את הסלוגן We Entertain.<ref></ref><ref></ref>

זמן קצר לפני ההשקה המחודשת תחת השם החדש, שון סיונג-הון פארק התפטר משני תפקידיו בחברה: מנכ"ל החברה, ומנהל האסטרטגיה הראשי של חברת האם קקאו, לטובת חברת משחקי המובייל Netmarble Games, והוחלף על ידי ראש החטיבה של מלון, לי ג'ה-ווק.<ref name="yonhap"></ref>

ב-28 בפברואר 2021 המוזיקה של Kakao M הוסרה מספוטיפיי, לאחר שפג תוקף הרישיון שלה בשירות. בהצהרה שפרסמה החברה, היא ציינה את ספוטיפיי כגורם האחראי לכך.<ref></ref> ב-11 במרץ 2021 חודש הרישיון.<ref></ref>

במרץ 2021 החברות Kakao M ו-KakaoPage מוזגו לפעול כחברה אחת תחת השם Kakao Entertainment, כש-KakaoPage נשארה עם זהות משלה, בשם "M Company".<ref></ref><gallery>
File:YBMSeoulRecords.jpg|טקסט=The company's logos as YBM Seoul Records (2000–2008)|לוגו של החברה בשם YBM Seoul Records (2000–2008)
קובץ:Logo_of_Kakao_M.svg|טקסט=The company's logos as Kakao M (2018–2021)|לוגו של החברה בשם Kakao M (2018–2021)
</gallery>
== פרשיות שחיתות ==
=== תיקון מחיר ===
החברה, יחד עם חברת SK Telecom, הייתה אחת מ-15 החברות שנקנסו על ידי ועדת הסחר ההוגן של דרום קוריאה בגין זיוף מחירים ב-2011. החברה נקנסה ב-9.6 מיליון דולר על חלקה בתוכנית.

ב-9 באוקטובר 2016, בית המשפט העליון של קוריאה השית קנס של כ-100 מיליון וון לכל אחת מהחברות - LOEN Entertainment, ו-Genie Music (שפעלה אז תחת השם KT Music) בגין תיאום מחירים לא חוקי. שין וון-סו, שהיה המנכ"ל באותה העת, נקנס בסך של כ-10 מיליון וון.<ref></ref>

=== גניבת תמלוגים ===
ב-26 בספטמבר 2019, נחשף כי 3 מנהלים לשעבר של החברה הואשמו בגניבת תמלוגים בסך 18.2 מיליארד וון מהשירות מלון, ומאמנים ומפיקים.<ref></ref>

== חברות - בנות ולייבלים ==
=== חברת מלון ===
חברת מלון<ref></ref>(Melon - קיצור של melody on) הייתה חברת שירותי המוזיקה המקוונת של Kakao M, והייתה<ref name="lordbordem"></ref><ref name="Seung Si-yeon, Park Jong-geun"></ref> שירות המוזיקה הפופולרי ביותר בקוריאה, עם כ-59% מכלל המשתמשים בדרום קוריאה, נכון לנובמבר 2013. באותה שנה אתר סומפי דירג את השירות במקום השלישי מבחינת השפעה על תעשיית ה-K-Pop.<ref name="jun2yng"></ref>

=== חברת תוכן מוזיקה ===
חברת תוכן מוזיקה<ref></ref> הייתה חברה שפעלה תחת Kakao M להפקת מוזיקה, וכללה את מותג התוכן 1theK (שפעל תחת השם LOEN Music עד פברואר 2014), ופורטל מכירת הכרטיסים Melon Ticket.<ref name="alim17"></ref> היא הפיצה למעלה מ-300 כותרים בשנה, של הפקות מוזיקליות בשיתוף עם סוכנויות עצמאיות בתחום המוזיקה. השם '1theK' הביע את המטרה ליצור מקור אחד, כלל עולמי, לתוכן של K-pop.<ref></ref>

==== לייבלים ====
Kakao M ניהלה את האמנים שלה תחת חברות המוזיקה שלה, כולל LOEN Tree (2012) ו-Collabodadi (2014). הפעילות של אמני הלייבל Collabodadi עברה לפעול בספטמבר 2015 תחת LOEN Tree, ששינתה את שמה מאוחר יותר ל-Fave Entertainment.

Kakao M רכשה את הלייבל העצמאי Starship Entertainment ב-2013 ואת הלייבל של החברות A Cube ו-Cube Entertainment (שמאוחר יותר שינתה את שמה ל-Plan A Entertainment) ב-2015, וכן את King Kong Entertainment (שנרכשה על ידי Starship ב-2015).

ביוני 2016 הקימה Kakao M לייבל עצמאי בשם Mun Hwa In. ב-13 בינואר 2019, Kakao M רכשה את הלייבל העצמאי Blossom Entertainment.<ref></ref> ב-13 בפברואר 2019, Kakao M פרסמה הצהרה לפיה Plan A Entertainment ו-Fave Entertainment יתמזגו לפעול תחת חברת הבידור Play M Entertainment מ-1 באפריל.<ref></ref>

==== פעילויות נוספות ====
במרץ 2018, Kakao M רכשה כ-65.7% מ-Nylon Media Korea, המוציאה לאור של המהדורה הקוריאנית של מגזין היופי והאופנה האמריקאי Nylon.<ref></ref>

באפריל 2018 הקימו Kakao M וחברת האם שלה את מיזם האחריות התאגידית Kakao Impact Foundation.<ref></ref>

== רשימת חברות בנות ==
החברות הפועלות תחת Kakao M (נכון ל-2021) :<ref></ref>
* Antenna Entertainment (החל מ-2021)
* Awesome ENT (החל מ-2019)
* BH Entertainment (החל מ-2018)
* Bluedot Entertainment (החל מ-2021)
* E&T Story Entertainment (החל מ-2019)
* EDAM Entertainment (החל מ-2020)
* Flex M (החל מ-2020)
* GRAYGO (החל מ-2017)
** Maison de Baja (החל מ-2019)
* High Up Entertainment (החל מ-2021)
* IST Entertainment (החל מ-2012)
* J-Wide Company (החל מ-2018)
* Management SOOP (החל מ-2018)
* Mega Monster (החל מ-2017)
* Modhaus (החל מ-2021)
* Moonlight Film (החל מ-2019)
* MTN Entertainment (החל מ-2020)
* Ready Entertainment (החל מ-2018)
* Sanai Pictures (החל מ-2019)
* Starship Entertainment (החל מ-2013)
** Starship X (החל מ-2013)
** Highline Entertainment (החל מ-2017)
** King Kong by Starship (החל מ-2015)
** Shownote (החל מ-2019)
* VAST Entertainment & Media (החל מ-2015)

==קישורים חיצוניים==

== הערות שוליים ==

קטגוריה:היפ הופ: חברות תקליטים
קטגוריה:ציטוט מקור בשפה זרה (קוריאנית)
קטגוריה:ציטוט עם תסריט בשפה זרה (קוריאנית)